Ministrul agriculturii, Petre Daea, anunţă că România cea mai mare producţie de grâu din istoria ţării. Daea susţine că, deşi suprafaţa cultivată a rămas aceeaşi, producţia la hectar este una record. Nu doar grâul s-a făcut anul acesta, ci şi orzul. În total, ministrul a vorbit despre aproape 12 milioane de tone de grâu şi orz.

„E cea mai mare producţie totală de grâu pe care a obţinut-o România, mai mare ca anul trecut cu 200 de mii de tone şi la acelaşi nivel ca randament la unitatea de suprafaţă. Şi să reţineţi ce vă mai spun: este cea mai mare producţie de orz pe care am obţinut-o şi de orzoaică de toamnă. Orzul face parte din categoria aceea de cereale care împinge zootehnia în faţă”, a spus Daea la Antena 3.